Republica Moldova și România vor avea o nouă linie de interconexiune energetică
Guvernul de la Chișinău a aprobat miercuri Acordul de împrumut dintre Republica Moldova și Banca Europeană pentru Reconstrucție și Dezvoltare privind realizarea proiectului "Interconectarea rețelelor de energie electrică dintre Republica Moldova și România, Faza II", anunță Radio Chișinău.
Banii vor fi folosiți pentru construirea unei noi linii electrice aeriene dintre Republica Moldova și România, la tensiunea de 400 kV, care va interconecta municipiul Bălți și municipiul Suceava.
Republica Moldova va contracta și un împrumut în valoare de peste 30 de milioane de euro, pentru cofinanțarea Proiectului în cuantum de 40%. De asemenea, va exista și o componentă de grant în valoare de aproximativ 15 milioane de euro, care urmează a fi acordată de Uniunea Europeană, prin intermediul Platformei de Investiții de Vecinătate.
"Realizarea acestui proiect investițional va contribui la integrarea rețelei din Republica Moldova în piața Uniunii Europene, prin conexiuni cu rețeaua europeană ENTSO-E, creșterea eficienței sectorului energetic național, îmbunătățirea stabilității și fiabilității sistemului electroenergetic local și regional, precum și creșterea oportunităților pentru dezvoltarea de alte surse de energie, inclusiv din surse de energie regenerabilă", susține Guvernul Republcii Moldova.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank